Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 36/14/5511	Žilina, 17.6.2015
EEČ : 2-43-3083-2015

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 19.5.2014, spisová značka 2 Pv 36/14/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Dňa 22.09.2013 v čase asi o 13.00 hod. pri supermarkete XXXXX v Tepličke nad Váhom, okr. Žilina, vystúpil zo svojho osobného motorového vozidla zn. Škoda Felicia, XXXXX, a následne s nožom v ruke, dlhým cca 25 cm, pribehol k maloletému XXXXX, ktorému priložil nôž ku krku a povedal mu, že ho zabije, ak mu nepovie, kto zbil XXXXX dňa 20.09.2013, na čo menovaný XXXXX chytil ruku, v ktorej držal nôž, z obavy, aby ho nepodrezal a so strachom mu odpovedal, že on nevie, kto ho zbil, pričom on ho nezbil, na čo ho XXXXX pustil a povedal mu, že ak to nebude pravda, tak ho zabije a následne nasadol do svojho vozidla a odišiel na neznáme miesto, čím svojim konaním vzbudil u XXXXX dôvodnú obavu o život a zdravie, že tieto vyhrážky uskutoční.

Uznesením prokurátora Okresnej prokuratúry Žilina zo dňa 19.5.2014, spisová značka 2 Pv 36/14/5511, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátora OP Žilina sp. zn. 2Pv 36/14/5511  zo dňa 19.05.2014, právoplatným dňa 30.05.2014, bolo podmienečne zastavené trestné stíhanie proti obv. XXXXX pre prečin nebezpečného vyhrážania podľa § 360 ods. 1, ods. 2 písm. a), písm. b)Tr. zák., so skúšobnou dobou v trvaní 12 mesiacov, ktorá uplynula dňa 30.05.2015.

Vzhľadom ku skutočnosti, že obv. XXXXX počas skúšobnej doby viedol riadny život, nedopustil sa žiadneho významného protispoločenského konania, splnil tak všetky zákonné podmienky pre vyslovenie o osvedčení sa v skúšobnej dobe. 

Preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kríž
prokurátor